Kryt leer Kordaat somme maak met tsammapitte. Kordaat leer Kryt die geheimenisse van die Kalahari en sy diere. Saam beleef hul vele – en soms lewensbedreigende – avonture. Die pyl in Slagtand Smit se binnebeen wat sy lang leiding en uiteindelike dood veroorsaak het, bly egter ’n skaduwee wat hul vir altyd sal volg.
Pieter Greeff debuteer op tagtigjarige ouderdom met Kryt en Kordaat. Hy het grootgeword in die destydse Suidwes-Afrika en het daar die pos beklee as die hoof van Justisie. Hy is later streeklanddros in Suid-Afrika tot en met sy aftrede. Hy en sy vrou Christa woon nou in hul huisie by die see in Klein-Brak. Greeff het vier kinders en dien nog op verskeie rade. Onder andere is hy die provinsiale leier van die Verkennersbeweging van Suid-Afrika.